БОБУР ДАРДИ

Бойлиг -у, зар йиғмадим,

Ўз юртимга сиғмадим,

Бугун қон, қон йиғладим,

Адо бўлди танда жон,

Ҳайр энди Андижон.

Подшоҳ бўлиб нетдим мен,

Дилни кўп хор этдим мен,

Ўз юртимдан кетдим мен,

Қолмади ,йўқ танда жон,

Ҳайр энди Андижон.

Шоҳ бўлгунча ёт элда,

Гадо бўлсам ўз элда,

Ўхшаши йўқ ҳеч ерда,

Соғинчларга тўлди жон,

Ҳайр энди Андижон.

Дўстдан кўп экан ғаним,

Аламлардан бўзладим,

Ҳинду сари юзландим,

Стамалардан тонди жон,

Ҳайр энди Андижон.

Жанг қилдим ёт элларда,

Жафо чекиб чўлларда,

Умрим ўтди елларда,

Ҳазон янглиғ сўлди жон,

Ҳайр энди Андижон.

Жабр бўлди тотганим,

Сабр бўлди топганим,

Кўзларимни ёпгани,

Тўпроғинга ташна жон,

Ҳайр энди Андижон.

 ✍️ ХУРШИД КАРИМ.